open-index/open-wikipedia-markdown huggingface dataset:
Tomsk

**Tomsk** () je mesto v Rusku. Nachádza sa na Sibíri má 573 647 obyvateľov (2018). Mesto je významným centrom vzdelávania na Sibíri, nachádza sa tu 7 štátnych a 2 súkromné vysoké školy, ktoré navštevuje 86 000 študentov.

## História
Tomsk bol založený v roku 1604 na príkaz cára Borisa Godunova kozákmi ako ruská vojenská pevnosť. Názov mesto získalo podľa rieky Tom, cez ktorú malo strážiť brod pred Tatármi. Časom sa mesto stalo dôležitou vojenskou základňou pre výpravy do vtedy divokého okolia. Pretože nemalo konkurenciu, pomerne rýchlo sa z neho stalo administratívne centrum a v roku 1804 sa stalo centrom gubernie.

V 30. rokoch 19. storočia sa jeho rast ešte urýchlil, keď v neďalekom okolí bolo objavené zlato. 19. decembra 1917 tu získali moc boľševici. V roku 1918 tu boli aj jednotky československých légií a bielogvardejcov, opäť bola sovietska moc ustavená až ku konci roku 1919.

## Významné stavby
V Tomsku sa nachádza prvá univerzita na Sibíri – funguje už od roku 1880 a má jednu z najväčších knižníc v Rusku.

## Partnerské mestá
*  Monroe, Michigan, Spojené štáty (1995)
*  Tbilisi, Gruzínsko (2002)
*  Ulsan, Kórejská republika (2003)
*  Novorossijsk, Rusko (2008)
*  Smolensk, Rusko (2009)

## Iné projekty


Kategória:Mestá v Rusku
Kategória:Tomská oblasť
FIAT (automobilka)

right|thumb|Krajiny, v ktorých sa vyrábajú automobily Fiat Group
**FIAT** () je talianska automobilka, ktorá vyrába automobily značky Fiat, a ktorá je súčasťou skupiny Fiat Group. Je najväčším výrobcom automobilov v Taliansku. Spoločnosť Fiat Automobiles S.p.A. bola založená v januári 2007, kedy Fiat zreorganizoval svoj automobilový biznis. Avšak prvý automobil Fiat, alebo automobil Fabbrica Italiana Automobili Torino bol vyrobený v roku 1899.

## Produkcia

## Fiat v Európe
V rokoch 1915-1918 postavil Fiat svoj závod Lingotto, pričom v tom čase to bol najväčší závod na výrobu automobilov v Európe. Neskôr bol postavený závod Mirafiori, takisto v Turíne.
V súčasnosti sú v predaji tieto modely:
*Miniautomobil: Fiat 500, Fiat Panda
*Malý automobil: Fiat Gande Punto, Fiat 500L
*Nižšia stredná trieda: Fiat Tipo
*Veľké MPV: Fiat Freemont (preznačený Dodge Journey)
*Mini SUV: Fiat Sedici (dodávané automobilkou Suzuki spolu so Suzuki SX4)

Predaje Fiatu v roku 2011 boli 676 704 (o 17,3% menej oproti predchádzajúcemu roku):

### Staršie modely

## Európsky automobil roka
Cenu Európske auto roka získala automobilka Fiat Group dvanásťkrát počas posledných 40 rokov, čo je viac ako ostatné automobilky. Deväť z týchto cien získali tieto modely Fiat Automobiles:
* 1967: Fiat 124
* 1970: Fiat 128
* 1972: Fiat 127
* 1984: Fiat Uno
* 1989: Fiat Tipo
* 1995: Fiat Punto
* 1996: Fiat Bravo/Brava
* 2004: Fiat Panda
* 2008: Fiat 500

## Motoršport
V roku 1971 bol pre Majstrovstvá sveta v rely pripravený model Fiat 124 Sport Spider, s ktorým získala firma Abarth relatívny úspech s dvomi víťazstvami v roku 1972, jedným v roku 1973 a prvým, druhým a tretím miestom v roku 1974 na Rely Portugalska.

Fiat 131 Abarth sa stal veľmi úspešným rely automobilom, ktorý nahradil model 124. Medzi rokmi 1976 až 1981 vyhral Fiat 131 osemnásť súťaží Majstrovstiev sveta v rely, a celkovo vyhral trikrát: v rokoch 1977, 1978 a 1980.

Počas 80. rokov prevzala rolu v motoršporte pre Fiat Group automobilka Lancia. Po dlhej prestávke, v roku 2003 vyhral Fiat Punto S1600 Majstrovstvá Talianska v rely a v roku 2006 vyhral Fiat Grande Punto S2000 Majstrovstvá Európy v relly, ktoré boli nasledované víťazstvami v rokoch 2009,2010 a 2011.

## Galéria

Súbor:1969_Fiat_500L_pic-001.JPG|Fiat 500
Súbor:1994_Fiat_Croma.JPG|Fiat Croma
Súbor:2000_Fiat_Marea_Weekend_1.9_JTD_105_front.JPG|Fiat Marea Weekend
Súbor:Fiat_coup%C3%A9_16_V_-_Flickr_-_Joost_J._Bakker_IJmuiden.jpg|Fiat Coupé
Súbor:Fiat_Stilo_front_20080711.jpg|Fiat Stilo
Súbor:Fiat_Punto_2012_5door_front.JPG|Fiat Punto
Súbor:Fiat_Seicento_facelift.JPG|Fiat Seicento
Súbor:2009_Fiat_Bravo_Sport.JPG|Fiat Bravo (2007)
Súbor:Fiat_Freemont_2.0_16V_Multijet_%E2%80%93_Frontansicht,_10._Juli_2013,_M%C3%BCnster.jpg|Fiat Freemont
Súbor:Fiat_Ambulancia_Creu_Roja_car_A-05.01-B_pic2.JPG|Fiat Ducato
Súbor:Fiat_Scudo_TVP.jpg|fiat Scudo


## Referencie

## Iné projekty

## Zdroj

Kategória:Fiat
Kategória:Talianske automobilky
Kategória:Podniky založené v 1899
Hummer

thumb|right|Hummer H3
**Hummer** je značka terénnych automobilov, ktorú chce od automobilky General Motors kúpiť čínska firma Sichuan Tengzhong Machinery. Definitívnu dohodu o predaji podpísali obe spoločnosti v októbri 2009, obchod však ešte museli odobriť príslušné americké a čínske regulačné orgány. 4. februára bolo oznámené, že z predaja zišlo a značka Hummer bude zrušená. Posledné vozidlo Hummer H3 bolo vyrobené 24. mája 2010.

Pôvodný automobil Hummer H1 bol založený na podvozku vojenského terénneho automobilu High Mobility Multipurpose Wheeled Vehicle (HMMWV tiež Humvee). Neskoršie verzie Hummer H2 a Hummer H3 boli založené na podvozku menších civilných verzii automobilov.

Po vojne v Perzskom zálive, prejavila americká verejnosť záujem o civilnú verziu vojenského terénneho automobili HMMWV, čo primälo pôvodného výrobcu vojenskej verzie AM General aby začal konštruovať civilný variant automobilu.

Jeho prvé verzie boli takmer totožné s vojenskou verziou, mali len pohodlnejšie sedadlá a neobsahovali niektoré vojenské prvky, ako vysielačka, vodovzdorná autobatéria apod. Toto vozidlo prešlo rôznymi úpravami od eliminovania verzií (wagon, hard top, sof top,…) až po vývoj nového auta Hummer pod označením H2. Na tomto vozidle bol testovaný aj vodíkový pohon. Potom sa začala pôvodná verzia označovať H1 a verzia s väčším výkonom H1 Alpha. Dnes sa môžeme stretnúť aj s verziou H3, pričom je zaujímavé, že na rozdiel od iných automobiliek vývoj týchto vozidiel postupuje ku stále (rozmerovo) menším vozidlám. 

Kategória:Terénne automobily
NTC

**NTC** môže byť:

* Národné tréningové centrum Senec
* Národné tréningové centrum Poprad
* Národné tenisové centrum v Bratislave
* NTC termistor – tepelne závislý rezistor s negatívnym teplotným koeficientom
* negatívny teplotný koeficient vo všeobecnosti
PTC

**PTC** môže byť:

* Paid To Click - webové stránky ktoré ponúkajú peniaze za klikanie na reklamy
* PTC termistor – tepelne závislý rezistor s pozitívnym teplotným koeficientom
* pozitívny teplotný koeficient vo všeobecnosti
* perkutánna cholangiografia, druh rádiologického vyšetrenia žlčovodu
Hyundai

náhľad|Hyundai Santa Fe
**Hyundai** (písmom hangul: 현대*Hjondä*; písmom hanča: 現代; IPA /ˈhjʌndɛ/; doslova: „moderný“) je súčasť názvu viacerých, právne spolu nesúvisiacich juhokórejských podnikov, ktoré väčšinou vznikli začiatkom 21. storočia odštiepením od Hyundai Group.

Hyundai Group bola k 1. 4. 2003 rozdelená na nasledujúce skupiny (uvedené sú anglické názvy):
* nová, t.j. menšia Hyundai Group (vrátane Hyundai Merchant Marine)
* Hyundai Motor Group (vrátane Hyundai Motor Company a Kia Motors)
* Hyundai Department Store Group
* HDC Group
* Hyundai Heavy Industries Group (vrátane Hyundai Heavy Industries)

Do konca 20. storočia bola výrobná náplň podniku strojárska výroba, stavba lodí, chemická výroba a elektronika a bol významným svetovým výrobcom automobilov. Firmu založili v roku 1947 ako opravárenský podnik pre nákladné a osobné vozidlá Chung Ju Yung.

## Referencie

## Iné projekty


Kategória:Podniky v Kórejskej republike
Kategória:Rodinné podniky
Afektová teória

**Afektová teória** je estetická teória, podľa ktorej je hlavnou úlohou hudby napodobňovať ľudské afekty, teda podnietiť emocionálne stavy u poslucháča. K tomu majú slúžiť modus, rytmus, tempo a harmónia.

Kategória:Hudba
Jeep

right|thumb|Logo

**Jeep** je značka výrobcu automobilov a registrovaná ochranná známka koncernu Chrysler. Firma je tradičným a vôbec prvým výrobcom vozidiel SUV.

Slovo "jeep" alebo "džíp" je často používané ako synonymum pre vozidlá podobného tvaru a využitia.

## Majitelia značky Jeep
* od 1941: Willys-Overland
* od 1953: Kaiser
* od 1963: Kaiser-Jeep
* od 1970: AMC (American Motors Corporation)
* od 1987: Chrysler
* od 1998: Daimler Chrysler
* od 2007: Chrysler Holding LLC

## Iné projekty

## Externé odkazy
* oficiálna stránka značky Jeep
* oficiálna stránka značky Jeep na Slovensku

Kategória:Automobilky USA
Maserati

náhľad|Maserati GranTurismo

**Maserati S.p.A.** je známy taliansky výrobca športových vozidiel. Firmu založili bratia v roku 1914 v Bologni. Sídlo a továreň sa v súčasnosti nachádza v Modene. Patrí koncernu Fiat, respektíve jeho súčasti Alfe Romeo.

## Iné projekty

## Externé odkazy
* oficiálna stránka 


Kategória:Talianske automobilky
Čung-chuan čung-sin

náhľad|The Center
**Čung-chuan čung-sin** (čínskym písmom 中環中心; angl. The Center) je štvrtý najvyšší mrakodrap v Hongkongu, po budovách Two International Finance Centre (88 poschodí), Central Plaza a Bank of China Tower. Má výšku 346 m a 73 poschodí. Patrí medzi málo mrakodrapov v Hongkongu, ktoré sú postavené z čistej ocele bez betónového jadra. Nachádza sa na Queen's Road Central.

## Iné projekty

Kategória:Mrakodrapy v Hongkongu
Kategória:Architektúra z 1988
Porsche

**Porsche Automobil Holding SE**, často skracované na **Porsche SE** (Nemecká výslovnosť: [ˈpɔʁʃə]), a *Societas Europaea* alebo Európska verejná spoločnosť je nemecký výrobca luxusných, športových a superšportových automobilov, vlastnený Piëch-Porsche skupinou. Porsche SE sídli v Zuffenhausene, mestskej časti Stuttgartu, Bádensko-Württembersko.

Porsche SE má jednu hlavnú dcérsku spoločnosť **Dr. Ing. h.c. F. Porsche AG** (skrátene **Porsche** alebo **Porsche AG**), ktorá je zodpovedná za vlastnú produkciu a výrobu automobilov Porsche. Väčšinovým vlastníkom spoločnosti je Volkswagen AG, ktorá vlastní 50% podiel.

## Prehľad
Spoločnosť bola založená ako *Dr. Ing. h. c. F. Porsche GmbH* v roku 1931 Ferdinandom Porsche, rakúskym inžinierom narodeným v Maffersdorfe v časoch Rakúsko-Uhorska (dnes Vratislavice nad Nisou, Česko) a jeho zaťom Antonom Piëchom rakúskym advokátom. Ferdinand Porsche je tiež známy pre dizajn prvého Volkswagenu, ale Béla Barényi o päť rokov neskôr predstavil základný dizajn. V súčasnosti firma vyrába modely športových automobilov 911 (991/2), 718 Boxster,718 Cayman,  SUV Cayenne a Macan. Najnovší modelový rad sedan Panamera sa začal vyrábať dňa 20. apríla 2009.

V auguste 2009 sa Porsche SE a Volkswagen AG dohodli na zlúčení v roku 2011 do formy "Integrated Automotive Group".

## Modely
thumb|right|Porsche Boxster
thumb|right|Porsche Panamera v Nemecku
thumb|right|Porsche Cayenne v Nemecku
[right|thumb|[Porsche 911 (997) GT2]]
### Zákaznícke modely
*356
***[[Porsche 911|911]]** 4-sedadlová targa, kupé a kabriolet
*912
*914
*924
*928
*930
*944
*959
*968
***[[Porsche Boxster|Boxster]] **2-sedadlový Roadster
***[[Porsche Cayenne|Cayenne]] **SUV
***[[Porsche Cayman|Cayman]] **2-sedadlové športové kupé
***[[Porsche Carrera GT|980]] **Porsche Carrera GT
***[[Porsche Panamera|Panamera 970]] **4-sedadlový športový sedan
*Macan
***918** Spyder

### Pretekárske modely
*64
*360 Cisitalia
*550 Spyder
*718
*787
*804
*904
*906
*907
*908
*909 Bergspyder
*910
*917
*934
*935
*936
*956
*961
*962
*Porsche-March 89P
*WSC-95 / LMP1-98
*LMP2000&nbsp;(nikdy&nbsp;nepretekal)
***[[Porsche RS Spyder|RS Spyder (9R6)]]**

:Poznámka:hrubo vyznačené modely sú súčasné modely

### Prototypy a [[automobilový koncept|automobilové koncepty]]
*Porsche 114
*Porsche 356/1
*Porsche 695 (911 prototype)
*Porsche 901 (911 prototype)
*Porsche 916 (flat-6 914)
*Porsche 959 Prototype
*Porsche 942
*Porsche 969
*Porsche Panamericana
*Porsche 989
*Porsche Varrera
*Porsche C88
*Porsche E2
*Porsche Martel design
*Porsche 911 Targa 4S
*Porsche 918 Spyder
*Porsche Cajun

## Referencie

## Iné projekty

## Externé odkazy
*Porsche Automobil Holding SE 
*Dr. Ing. h.c. F. Porsche AG Porsche automobiles medzinárodný portál
*Porsche Engineering
*Porsche Leipzig


Kategória:Nemecké automobilky
Kategória:Podniky založené v 1931
Kategória:Volkswagen Group
Kategória:Rodinné podniky
Mitsubishi Group

right|thumb|Logo
right|thumb|Mitsubishi A6M "Zero"
right|thumb|Mitsubishi Pajero
right|thumb|Mitsubishi Lancer

**Mitsubishi Group** (transkripcia: *Micubiši gurúpu*) je veľký japonský priemyselný koncern, jeho najznámejšiou časťou je automobilka Mitsubishi Motors.

## Automobily
### Súčasná produkcia
* Mitsubishi ASX
* Mitsubishi Colt
* Mitsubishi Grandis
* Mitsubishi L200
* Mitsubishi Lancer
* Mitsubishi Lancer Evolution
* Mitsubishi Outlander II
* Mitsubishi Pajero

### Staršie modely
* Mitsubishi 3000GT
* Mitsubishi Carisma
* Mitsubishi Galant/Galant VR-4
* Mitsubishi L300
* Mitsubishi Outlander I
* Mitsubishi Pajero Pinin
* Mitsubishi Pajero Sport
* Mitsubishi Sigma
* Mitsubishi Space Gear
* Mitsubishi Space Star

## Externé odkazy
* Mitsubishi Motors SK
* Mitsubishi Motors COM 
* Mitsubishi Electric Europe CZ
* Mitsubishi Electric CZ

Kategória:Mitsubishi
Solaris Trollino 12

thumb|right|Ostravský trolejbus Solaris Trollino 12
thumb|right|Trolejbus Trollino 12 v švédskom meste Landskrona

**Solaris Trollino 12** je model poľského nízkopodlažného trolejbusu, ktorý sa vyrába od roku 2001.

## Konštrukcia
Na začiatku 21. storočia bol na báze autobusu Solaris Urbino vyvinutý nový nízkopodlažný trolejbus Solaris Trollino 12. Ide o štandardný dvojnápravový trolejbus so samonosnou karosériou. Elektrická výzbroj je u vozidiel I. generácie umiestnená v tzv. „komíne“ v zadnej časti interiéru vozidla. Trolejbusy II. generácie majú už výzbroj umiestnenú na streche vozidla. Na pravej bočnici sa nachádzajú troje dvojkrídlové skladacie dvere.

Existujú tri varianty trolejbusov Trollino 12. Všetky ale majú spoločného výrobcu karosérie (poľská firma Solaris Bus & Coach). Vozidlá označené ako Trollino 12 T sú vybavené jednosmernou elektrickou výzbrojou od poľskej spoločnosti *Trobus Gdynia*, alebo od firmy *[[Ganz-Škoda]]* (pôvodne *[[Ganz]]*). Trolejbus Trollino 12 DC, ktorý má jednosmernú elektrickú výzbroj TV Progress od spoločnosti *[[Cegelec]]*, existuje iba v jednom exemplári v českej Opave. Tretí variant je označený ako Trollino 12 AC. Tieto vozidlá sú vybavené striedavou elektrickou výzbrojou TV Europulse od firmy *Cegelec* s asynchrónnym trakčným motorom.

V trolejbusoch Trollino 12 M sa nachádza striedavá výzbroj od poľskej firmy *Medcom*, s asynchrónnym trakčným motorom typ "STDa280-6B/175" od poľskej firmy "EMIT S.A" Żychlin.

V Bukurešti sa nachádza jediný trolejbus Trollino, ktorý je vybavený elektrickou výzbrojou *Astra* pochádzajúcou z Rumunska.

Niektoré vozidlá môžu byť na želanie zákazníka vybavené pomocným naftovým agregátom, ktorý umožňuje jazdu vozidla aj mimo trolejového vedenia. Môže byť teda využitý napríklad pri mimoriadnych výlukách.

## Technické parametre
* Dĺžka: 
* Šírka: 
* Výška: 
* Hmotnosť prázdneho vozu: 11,5 t
* Miest celkom: 96 / 90
** na sedenie: 28 / 33
** na státie: 68 / 57
* Výkon motoru: 165 – 175 kW
* Max. rýchlosť: /h

## Prototypy

Tzv. poľský prototyp (respektíve prvý prototyp) vozu Trollino 12 T bol vyrobený v roku 2001, teraz premáva v Gdyni s evidenčným číslom 3001. Tzv. český prototyp (Trollino 12 DC) bol vyrobený v roku 2002. Po skúškach v Ostrave a Opave bol v roku 2003 definitívne predaný do Opavy, kde obdržal evidenčné číslo 84.

## Prevádzka

### 

### 

### 

### 

### 

### 

### 

### 

### 

**Poznámka (Gdyňa)**: vozy Trollino 12 AC obdržali evidenčné čísla 3003, 3005, 3009, 3028, 3030, 3032, 3033, 3036, 3039, 3040, 3081 – 3085

## Iné projekty

## Externé odkazy
* Fotogaléria opavských vozov Trollino 12 
* Fotogaléria trolejbusov Trollino 12 v Ostrave 

Kategória:Trolejbusy Solaris
Mini (auto)

right|thumb|Mk I Mini, produkované v 60. rokoch

**MINI Austin Rover** je vozidlo projektované britským konštruktérom gréckeho pôvodu Alecom Issigonisom. Toto vozidlo bolo uvedené na trh v roku 1959. Na začiatku 60. rokov 20. storočia sa stalo jedným z najobľúbenejších európskych áut.

Mini vstúpil na trh v dobe, keď svet (a hlavne Veľká Británia) túžila po malom praktickom aute do mesta. Na to zareagovali značky Austin a Morris, pod týmito značkami sa Mini neskôr produkovalo. Hlavný konštruktér, Alec Issionis navrhol prevratný spôsob konštrukcie tohto nesporne revolučného vozidla. Typ konštrukcie „všetko vpredu“ – to znamená motor, náhon predných kolies aj prevodovka. Prevratné bolo aj umiestnenie motoru naprieč, do tej doby sériovo vôbec neprodukované, ktoré dávalo omnoho viac priestoru pre posádku a umožňovalo čo najmenšie rozmery auta. Mini sa podľa predpokladu stalo predajným trhákom a vyrábal sa až do roku 2001, pričom sa vyrobilo 5,3 miliónov kusov. Od toho roku sa vyrába už pod kontrolou a vedením spoločnosti BMW, ktorá Mini kúpila, úplne nové vozidlo predávané pod značkou Mini vo verziách Cooper, Hatch atď. V roku 2007 prišla nová generácia, ktorá priniesla evolúciu skôr technickú ako dizajnovú. V tom istom roku sa na autosalóne vo Frankfurte predstavila verzia kombi s názvom *Clubman*. Ďalej sa chystá uviesť terénne varianty a končia sa prípravy pre kabriolet. Na rozdiel od prvej generácie však Mini vyrábaný po roku 2001 patrí k drahším štýlovým automobilom.

Autori designu nových modelov Mini striktne odmietajú označenie retro. Tvrdia, že súčasný vzhľad týchto vozidiel je len pokračovaním línie prvej generácie.

## Iné projekty
 

## Externé odkazy
* http://www.auta5p.eu/katalog/mini/mini.htm

Kategória:Automobily BMW
Kategória:Miniautomobily
Rolls-Royce

**Rolls-Royce** je britská spoločnosť na výrobu automobilov, ktorú založili Charles Rolls a Henry Royce v roku 1906. Bola spolu s ďalšími súčasťou rovnako nazývaného medzinárodného koncernu. 

Koncern *Rolls-Royce plc*, ktorého akcie sú indexované na FTSE na londýnskej burze, sa dnes venuje skôr výrobe pohonných jednotiek a komponentov pre civilné a vojenské letectvo, ale aj produkcii lodnej techniky a energetiky.

Najslávnejšia je však výroba automobilov v súčasnosti s názvom **Rolls-Royce Motor Cars Ltd.**, ktorá je od roku 2000 súčasťou nemeckého koncernu BMW.

## Historické modely
* Corniche
* Silver Cloud
* Silver Ghost
* Silver Shadow
* Silver Spirit
* Silver Wraith

## Súčasné modely
* Phantom a Phantom DHC
* Rolls-Royce Ghost
* Rolls-Royce Wraith
* Rolls-Royce Cullinan

## Poznámky


## Iné projekty
Rjukjong Hotchel

náhľad|Rjukjong Hotchel
**Rjukjong Hotchel** je hotel v Pchjongjangu v Severnej Kórei. Mala to byť jedna z najväčších stavieb na svete a najväčší hotel vôbec.

Stavba hotela s 3000 izbami a 7 otočnými reštauráciami sa začala v roku 1987. Hotel mal byť otvorený v júni 1989 pri príležitosti Svetového festivalu mládeže. Počas stavby sa vyskytli problémy s postupmi a materiálom, ktoré spôsobili zdržanie. Japonská tlač odhaduje, že bolo preinvestovaných 750 miliónov dolárov, čo sú 2 percentá HDP Severnej Kórey a predpokladá sa, že dôvodom zastavenia stavby v roku 1992 bol nedostatok financií, výpadky elektrickej energie a hladomor.

Hoci budova nie je dokončená, je to 23. najvyššia budova na svete. Je to najväčší a najdrahší betónový skelet, ktorý bol kedy postavený. Bola to prvá budova mimo USA a Kanady, ktorá mala viac ako 100 poschodí.

Na budove sa začalo znova pracovať až v roku 2008 a úplne dokončená mala byť v lete roku 2013, má patriť firme Kempinski AG.

## Technické parametre
* Výška: 330 m
* Počet poschodí: 105
* Počet izieb: 3 000
* Úžitková plocha: 360 000 m²

## Iné projekty

Kategória:Mrakodrapy v Kórejskej ľudovodemokratickej republike
Kategória:Hotely v Kórejskej ľudovodemokratickej republike
Kategória:Architektúra z 2013
Sinuhet (meno)

**Sinuhet** alebo **Sinuhe** () je staroegyptské mužské vlastné meno. V slovenčine sa používa zaužívaný tvar Sinuhet, hoci pôvodná výslovnosť pravdepodobne znela *Sanehat*.

## Meno
Toto staroegyptské meno znamená v preklade „syn sykomory“. Sykomora mala medzi posvätnými stromami a krami mimoriadne miesto a tešila sa veľkej úcte. Bol to „Strom života“ alebo „Nebeský strom“, ktorý bol zasvätený bohyniam Nut a Hathor, príp. bol pokladaný za ich pozemské vtelenia. Niekedy bola označovaná aj ako strom bohyne Eset. Vyskytuje sa aj v ďalších mytologických príbehoch v súvislosti so svetom bohov. Meno *Sinuhet* takto patrí medzi mená, ktoré majú v sebe jedno z božských mien, ako napr. *Seti*, *Thutmose* alebo *Siamon*.

## Forma
* **Sinuhe**: najčastejšia forma, napr. angličtina, nemčina, taliančina, fínčina alebo poľština;
* **Sinuhet**: čeština;
* **Sinouhé** [vyslov sinu(h)e]: francúzština;
* **Sanehat**: pravdepodobná výslovnosť v staroegyptčine.

## Význam
Meno patrí k najznámejším staroegyptským nekráľovským menám, známejšie je dnes už asi len meno *Imhotep*. Táto popularita je daná tým, že jeho nositeľmi sú hlavné postavy dvoch známych literárnych diel:

# Sinuhet je hrdinom významného staroegyptského diela – *[[Sinuhetov vlastný životopis]]*, v ktorom Sinuhet rozpráva svoj životný príbeh formou životopisu. Toto dielo patrí zároveň medzi najznámejšie staroegyptské literárne diela. Vojtech Zamarovský ho v slovenčine vydal roku 1987 pod názvom *Sinuhet* a v češtine český egyptológ František Lexa v roku 1947 pod názvom ().
# V 20. storočí sa starovekou poviedkou dal voľne inšpirovať fínsky spisovateľ Mika Waltari k svojmu najznámejšiemu dielu – k historickému románu *[[Egypťan Sinuhe]]*. Aj keď obe hlavné postavy majú zhodné mená, každá z nich prežíva iný príbeh, žijú v inom období a majú iné charaktery.

Okrem toho toto meno nesie planétka - 4512 Sinuhe.

## Poznámky

## Referencie
* 
* 
* 
*  

* 
* 
* 
*  (úryvok, dost. 2009-08-26)
* 

## Zdroj
* 

## Pozri aj
* Sinuhetov vlastný životopis
* Staroegyptská literatúra
* Egypťan Sinuhe
* Mika Waltari

Kategória:Spoločnosť v starovekom Egypte
Kategória:Literatúra v Egypte
Engelhartstetten

**Engelhartstetten** (, ) je trhová obec v rakúskej spolkovej krajine Dolné Rakúsko v okrese Gänserndorf vzdialené od centra Bratislavy asi . 

Žije tu  obyvateľov ().

## Pamiatky
V obci sa nachádzajú zámky Hof a Niederweiden.

## Zaujímavosti
V roku 2011 sa začala vďaka cezhraničnej spolupráci bratislavskej mestskej časti Devínska Nová Ves s obcou Engelhartstetten výstavba nového cyklomostu, spájajúceho okolie zámku s cyklotrasou smerujúcou do Bratislavy. Most bol verejnosti sprístupnený v auguste 2012 a slávnostne otvorený 22. septembra 2012.

## Galéria

Engelhartstetten - Schloss Niederweiden (1).JPG|Zámok Niederweiden
Engelhartstetten - Schloss Hof (3).JPG|Zámok Hof


## Referencie

## Iné projekty

## Externé odkazy
* Oficiálna stránka


Kategória:Obce okresu Gänserndorf
Sesklo

**Sesklo** (gr.: Σέσκλο, arum. *Sheshclu-čítaj Šešklu*) je dedina v blízkosti gréckeho mesta Volos v kraji Tesália v Grécku. Koncom 19. stor. tu bola objavená neolitická osada, jedna z najstarších v Grécku. Prvé výskumy viedol grécky archeológ  Christos Tsountas, v roku 1957 D. R. Theocharis. 

## Dejiny
Neolitické osídlenie v Seskle dalo pomenovanie pre najstaršiu neolotickú kultúru v Európe. Najstaršie osídlenie možno datovať do rokov 6850 +/− 660 rokov. Obyvateľstvo rozvíjalo pomerne vyspelú poľnohospodársku výrobu, vyrábalo si úžitkovú keramiku a udržiavalo kontakty s vyspelými civilizáciami Malej Ázie. Osady boli budované na vyvýšeninách v blízkosti úrodných údolí, kde pestovalo obilie a strukoviny, chovalo ovce, ošípané a psov. Drevené domy boli malé s jednou alebo dvomai izbami. V 6. tisícročí pred Kr. sa objavujú dvojposchodové domy s kamennými základmi. Okolo osady bola vybudovaná mohutná kamenná hradba. Mladšiu vrstvu kultúry Sesklo prekryla kultúra Dimini.

V 18. stor., počas Osmanskej ríše sa tu usadili aj Arumuni z dnešného Albánska a Sesklo tak patrí k jednej z mála obcí s čiastočným arumunským osídlením v okolí mesta Volos. Arumunčina je dodnes hlavným jazykom miestnych arumunských obyvateľov a ovládajú ju aj pôvodní gréckohovoraci obyvatelia.

## Literatúra
* Sesklo. In: 

Kategória:Staroveké Grécko
Ardénsky buviér

**Ardénsky buviér** je plemeno psa uznané pod FCI v skupine 1 pod číslom 171.

## História

Je to starodávne plemeno vyšľachtené v Belgicku. Okrem hlavného využitia, ktorým bolo pasenie a zaháňanie dobytka, sa používal taktiež ako pes strážny. Dnes je to krajne vzácne plemeno, ktorému hrozí vymiznutie. Vzniklo krížením flanderských bouvierov s belgickými ovčiakmi - malinois, a možno aj briardami za účelom vytvorenia dokonalého pastierskeho psa. Ešte v štyridsiatich rokoch 20. storočia bol jeho chov značne populárny, niekoľko jedincov bolo vyvezených do USA, neskôr záujem poklesol a v súčasnosti plemeno odumiera. Chvost sa zvyčajne kupíroval, ale uši, na rozdiel od flanderského bouviera nie.

## Vzhľad

Stredne vysoký pes, rozmery sú v širokej škále, výška v kohútiku okolo 60 cm, hmotnosť okolo 25 kg. Hlava je trochu väčšia, ako by mala byť v pomere k telu, uši veľké a špicaté, stojace. Predné končatiny rovné, zadné s malými uhlami v kĺboch. Srsť je strednej dĺžky.

## Temperament

Charakter má prítulný, k cudzím nedôverčivý. Vyžaduje pravidelnú fyzickú námahu. Nevyžaduje zvláštnu starostlivosť.

Kategória:Pastierske psy
Kategória:Plemená psov z Belgicka
Dimini

**Dimini** (gr. Διμήνι;) je malá dedina neďaleko mesta Volos v kraji Tesália v Grécku. Bola tu objavená mladoneolitická osada a mykénske osídlenie.

## Dejiny
Mladoneolitické osídlenie bolo objavené v súvislosti s výskumom mykénskej kupolovej hrobky (tolos). Archeologické výskumy viedli Christos Tsountas a Valerios Stais.

Na najvyššom bode vyvýšeniny bol umiestnený obytný dom (megarón) s dvorom, okolo neho bolo 6 – 7 pásov opevnení, medzi nimi boli ďalšie obytné domy. Megaron malo dláždenú podlahu, v prednej miestnosti bolo ohnisko, vzadu pec. Keramika bola robená v ruke, jednofarebná. Na iných druhoch keramiky sa objavuje meander, špirála alebo šachovnicový motív. Objavujú sa početné sošky žien z hliny alebo kameňa. Rozvíjalo sa poľnohospodárstvo, obyvatelia pestovali obilniny a strukoviny, chovali predovšetkým prasce. Kultúra Dimini prekryla mladšiu fázu kultúry Sesklo. 

## Literatúra
* Dimini. In: 

Kategória:Staroveké Grécko
Alexandre Dumas mladší

**Alexandre Dumas mladší** (* 27. júl 1824, Paríž, Francúzsko – † 27. november 1895, Marly-le-Roi) bol francúzsky prozaik a dramatik; syn francúzskeho spisovateľa Alexandre Dumasa staršieho.

## Životopis
Narodil sa ako nemanželské dieťa krajčírky Marie-Laure-Catherine Labay (1794 – 1868) a spisovateľa Alexandre Dumasa. V roku 1831 ho otec uznal za svojho a mladému Alexandrovi sa tak dostalo najkvalitnejšieho vzdelania na inštitúte v *Goubaux* a na *Collège Bourbon*. V tom čase dovolili súdy Dumasovi staršiemu vziať dieťa od matky. Jej trápenie inšpirovalo syna pri vytváraní tragických ženských postáv. 
náhľad|Alfons Mucha: Plagát ku hre Dáma s kaméliami
Na internátnych školách sa Dumasovi spolužiaci neustále vysmievali, čo sa odrazilo na jeho myslení, správaní a tvorbe. V roku 1844 sa presťahoval do Saint-Germain-en-Laye ku svojmu otcovi. V tomto období stretol Marie Duplessis, mladú kurtizánu, ktorá sa stala inšpiráciou pre román *La dame aux camélias* (Dáma s kaméliami). Tento príbeh sa stal podkladom pre Verdiho operu La traviata z roku 1853. 

Alexandre Dumas mladší sa oženil 31. decembra 1864 s Nadeždou von Knorringovou (1826 – 1895), vdovou po princovi Alexandrovi Naryškinovi, za ktorého sa vydala v Moskve, a ktorý zomrel v roku 1864. Manželia mali spolu dve dcéry: Marie-Alexandrine-Henriette Dumasovú a Jeanine Dumasovú. V roku 1874 ho prijali do Francúzskej akadémie a rok pred svojou smrťou získal *[[Rad čestnej légie]]* (*Légion d'Honneur*). 

Zomrel v Marly-le-Roi 27. novembra 1895 a bol pochovaný na Cintoríne Montmartre, asi sto metrov od hrobu Marie Duplessis.

## Diela

### Romány
* 1848Dáma s kaméliami (*La dame aux camélias*)
* 1867*L'affaire Clemenceau*  

### Hry
* 1848*Atala*  
* 1852Dáma s kaméliami (*La Dame aux camélias*)
* 1853*Diane de Lys*  
* 1855*Le Bijou de la reine*  
* 1855*Le Demi-monde*  
* 1857*La Question d'argent*  
* 1858*Le Fils naturel* 
* 1859*Un Père prodigue*  
* 1859*Un Mariage dans un chapeau*   
* 1864*L'Ami des femmes*  
* 1865*Le Supplice d'une femme*   
* 1866*Heloise Paranquet*  
* 1867*Les Idees de Madame Aubray*  
* 1869*Le Filleul de Pompignac*   
* 1871*Une Visite de noces*  
* 1871*La Princesse Georges*  
* 1873*La Femme de Claude*  
* 1873*Monsieur Alphonse*  
* 1876*L'étrangère*  
* 1876*Les Danicheff*   
* 1876*La Comtesse Romani*  
* 1881*La Princesse de Bagdad*  
* 1885*Denise*  
* 1887*Francillon*

## Iné projekty

Kategória:Francúzski spisovatelia
Kategória:Francúzski dramatici
Kategória:Nositelia Radu čestnej légie
Ftorek (priezvisko)

**Ftorek** je slovenské priezvisko. Ženský tvar je **Ftorková** alebo menej často **Ftoreková**. Najrozšírenejšie je (s veľkým odstupom) v meste Žilina.

## Známi nositelia
Pozri v článku Ftorek.

Kategória:Slovenské priezviská
Kategória:Priezviská na Slovensku
Kategória:Priezviská v Česku
Kategória:Priezviská v USA
Valuška (priezvisko)

**Valuška** je slovenské priezvisko. Najčastejšie je na strednom Slovensku, najviac v Kremnici, Žiari nad Hronom a Králikoch (okres Banská Bystrica).
 
## Známi nositelia
Pozri v článku Valuška.

## Pozri aj
* Valušek (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Hrmo (priezvisko)

**Hrmo** je slovenské priezvisko. Najčastejšie je v obci Lovča (okres Žiar nad Hronom) a v meste Žiar nad Hronom.

## Známi nositelia
Pozri v článku Hrmo.

Kategória:Slovenské priezviská
Kategória:Priezviská na Slovensku
Kategória:Priezviská v Česku
Jáni (priezvisko)

**Jáni** je priezvisko, vyskytujúce sa na Slovensku. Najčastejšie je v obci Sklené Teplice, Handlovej a v Bratislave. V Česku sa vôbec nevyskytuje.
  
## Pozri aj
* Jány (priezvisko)

Kategória:Priezviská na Slovensku
Kubík (priezvisko)

**Kubík** (o význame pozri kubík) je české a slovenské priezvisko. Je rozšírené na celom Slovensku, najmä v okresoch Žilina, Liptovský Mikuláš, Kysucké Nové Mesto a v Bratislave. 

## Známi nositelia
Pozri v článku Kubík.

Kategória:Slovenské priezviská
Kategória:České priezviská
Kategória:Priezviská na Slovensku
Kategória:Priezviská v Česku
Dávid (priezvisko)

**Dávid** je slovenské priezvisko. Je rozšírené na celom Slovensku (najmä v okresoch Košice, Nitra, Nové Zámky, Zlaté Moravce a Rimavská Sobota).
  
## Referencie




Kategória:Priezviská na Slovensku
Kategória:Slovenské priezviská
Anna Habsburská (1528 – 1590)

**Anna Habsburská** (* 7. júl 1528, Praha – † 17. október 1590, Mníchov, Nemecko) bola rakúska arcivojvodkyňa, druhorodená dcéra cisára a kráľa Ferdinanda I. Habsburského a Anny Jagelovskej.

## Životopis
Habsburská princezná bola v detstve dvakrát zasnúbená, najprv s Teodorom Bavorským, druhý raz s Karolom Orleánskym. Obaja však zomreli skôr, než by sa mohol konať sobáš, a tak bola Anna 4. júla 1546 zosobášená s dedičom bavorského trónu Albrechtom V. Tento sobáš medzi Habsburgovcami a Wittelsbachovcami bol významnou udalosťou európskej politiky – spriaznil oba rody a po ňom nasledovalo mnoho ďalších manželstiev medzi ich príslušníkmi. Sobášna zmluva z roku 1546 sa po necelých dvoch storočiach stala dokonca aj vojnovou zámienkou. 

Na jej základe totiž v 40. rokoch 18. storočia žiadal bavorský kurfirst Karol Albrecht časť krajín po zomrelom cisárovi Karolovi VI. na úkor jeho dcéry Márie Terézie.

Vzdelaná, umeniamilovná a zbožná Anna sa po svadbe razom ocitla v centre skvostného spoločenského života honosného bavorského dvora, kde sa počas jej pôsobenia naplno rozvinula nádhera renesancie. Annina podpora katolíckej cirkvi, najmä františkánskeho rádu, prispela k upevneniu tradičnej väzby Bavorska na katolícke náboženstvo. Bola matkou siedmich detí, svojho manžela prežila o 11 rokov a posledný odpočinok našla v Mníchove.

## Deti
* Karl (*/† 1547)
* Viliam V. (* 29. september 1548† 7. február 1626), vojvoda bavorský ∞ 1568 princezná Renáta Lotrinská
* Ferdinand (* 20. január 1550† 30. január 1608) ∞ 1588 Maria Pettembeck 
* Mária Anna (* 21. marec 1551† 29. apríl 1608) ∞ 1571 arcivojvoda Karol II. Štajerský 
* Maximiliana Maria (* 4. júl 1552† 11. júl 1614)
* Friedrich (* 26. júl 1553† 18. apríl 1554)
* Ernst (* 17. december 1554† 17. február 1612), arcibiskup a kurfirst kolínsky

## Rodokmeň Anny Habsburskej

**Rodokmeň Anny Habsburskej do tretieho pokolenia:**

## Iné projekty

## Externé odkazy
* Anna Habsburská na kleio.org 
* Anna Habsburská na thepeerage.com

Kategória:Habsburgovci
Kategória:Wittelsbachovci
Kategória:Arcivojvodkyne
Kategória:Osobnosti z Prahy
Anna Habsburská (1549 – 1580)

**Anna Habsburská** (* 2. november 1549, Cigales, Španielsko – † 26. október 1580, Badajoz) bola rakúska arcivojvodkyňa, španielska kráľovná (od r. 1570), najstaršia dcéra rímskonemeckého cisára a českého a uhorského kráľa Maximiliána II. a Márie Španielskej.

## Životopis
Narodila sa rok po sobáši rodičov počas ich španielskeho pôsobenia, keď tu zastupovali Máriinho otca, cisára a kráľa Karola V. Mladosť strávila na viedenskom dvore. 

Sobášom so svojím bratrancom a následníkom španielskeho trónu Donom Carlosom mala potvrdiť príbuzenské vzťahy medzi rakúskymi a španielskymi Habsburgovcami. Predčasná smrť duševne chorého Carlosa tieto dynastické plány narušila, ale úplne nezhatila. Anna sa 21. novembra 1570 stala štvrtou manželkou svojho strýka a Carlosovho otca, kráľa Filipa II. 

Počas desaťročného manželstva sa jej narodilo celkom päť detí, z ktorých však útle detstvo prežil iba jediný syn, neskorší kráľ Filip III.:
* Ferdinand (* 4. december 1571 – 18. október 1578)
* Karol (* 12. december 1573 – † 30. jún 1575)
* Diego (* 12. júl 1575 – † 21. november 1582)
* Filip (* 14. apríl 1578 – † 31. marec 1621), neskorší kráľ Filip III.
* Mária (* 14. február 1580 – † 5. august 1583)

Anna zomrela počas šiesteho tehotenstva na chrípku a bola pochovaná v kláštore Escorial.

## Rodokmeň Anny Habsburskej

## Iné projekty

Kategória:Habsburgovci
Kategória:Kráľovské manželky Španielska
Kategória:Kráľovské manželky Neapolska
Kategória:Kráľovské manželky Sicílie
Kategória:Arcivojvodkyne
Kategória:Pochovaní v kláštore El Escorial
Orchomenos (mesto v Boiócii)

**Orchomenos** (gr. Oρχομενός), je mestečko v Boiótii v Strednom Grécku, s bohatou historickou a mytologickou minulosťou. Bolo osídlené od neolitického obdobia. V meste dnes žije okolo 6 000 obyvateľov, celý dimos má 13 962 obyvateľov (2011). Starosta (dimarchos) je Lukas Yperifanos. 

## Dejiny
Orchomenos bol osídlený už v ranej dobe bronzovej (2800 – 1900 pred Kr.) a spomína sa aj v Homérovej Iliade ako významné mesto, súperiace s neďalekými Tébami. Bolo osídlené gréckym kmeňom Achajcami (Mykénčania). Už v roku 1876 tu robil archeologické výskumy Heinrich Schliemann, neskôr H. Bulle (1907). 

Z mykénskeho obdobia bol objavený kopulový hrob, pripisovaný mýtickému kráľovi Minyovi. Už počas výskumov Heinricha Schliemanna mala hrobka zrútený strop. Steny hrobky zdobili jemné reliéfne špirály, rozety a lotosové kvety. Priemer hrobky bol 14 metrov, zachovala sa aj cesta (dromos) vedúca do hrobky. Domy z tohoto obdobia mali okrúhly pôdorys s priemerom 2 až 6 metrov. Mykénsky Orchomenos bol zničený okolo roku 1200 pred Kr., keď do Grécka prichádzali posledné grécke kmene – Dóri. Dóri sa však v Boiótií neusadili, takže sa aj v Orchomene zachovalo achajské osídlenie.

V 7. storočí pred Kr. bol Orchomenos členom boiótskej amfiktyónie. Počas grécko-perzských vojen sa Orchomenos pridal na stranu Peržanov. V neskoršom období súperil Orchomenos s Tébami, obyčajne sa pridal k ich nepriateľom, čo často znamenalo, že bol obliehaný a dobytý. V roku 367 pred Kr. Téby zničili Orchomenos, v roku 353 bol obnovený a v roku 349 bol opäť zničený. Alexander Veľký opäť obnovil Orchomenos, ktorý sa postavil na jeho stranu v boji proti Tébam, ale pod rímskou nadvládou už nehral žiadnu významnejšiu úlohu. Počas tohto obdobia obyvatelia mesta prestúpili na kresťanstvo. Od roku 395 patrí do Byzantskej ríše.

Orchomenos prežil približne až do 7. stor., hoci bol v minulosti vyplienený rôznymi barbarskými kmeňmi, ako Góti, Herulovia či Huni. Asi v 7. stor. bolo mesto definitívne dobyté Slovanmi, ktorí ovládali Grécko až do 8.9. stor., kedy boli porazení a odvedení. Obyvatelia zničeného Orchomena sa rozhodli postaviť nové osídlenie a tak na mieste starého mesta postavili dve menšie osady s názvom Petromagula a Skripus. V 9. stor. bol v meste Skripus postavený veľký kláštor-*Panajia tis Skripu*, ktorý tu stojí dodnes. Na postavenie tejto stavby boli použité mnohé staroveké kamene z predošlých stavieb. Kamene mali rôzne nápisi a preto sa celé mesto nazvalo Skripus, z latinského *scriptus*.  Od 13. stor. patrí územie európskym dobyvateľom, od 15. stor. Turkom. Petromagula a Skripus patrili do severnej, gréckohovoriacej časti Boiótie, juh bol osídlený Arvanítmi. Od roku 1831 patria tieto dve mestá do oslobodeného Grécka.
V roku 1920 sa osady Petromagula a Skripus spojili a znovu tak vytvorili Orchomenos. 

## Literatúra
* Orchomenos. In:  (zdroj časti článku)

Kategória:Staroveké Grécko
Kategória:Mestá v Grécku
Ernest Habsburský (1553 – 1595)

**Ernest Habsburský** (* 15. jún 1553, Viedeň, habsburská monarchia – † 20. február 1595, Brusel, habsburská monarchia) bol rakúsky arcivojvoda, syn cisára Maximiliána II. Habsburského a Márie Španielskej.

## Životopis
Matka ho spolu s o rok starším bratom Rudolfom, neskorším cisárom Rudolfom II., ako desaťročného poslala na dvor svojho brata, španielskeho kráľa Filipa II. do Madridu. Tu bol vychovávaný až do 18-tich rokov a výsledkom tohto pobytu bolo pevné primknutie sa ku katolíckej viere a súčasne celoživotné priateľstvo s Rudolfom. Až do svojej smrti ostal jeho najobľúbenejším súrodencom a Rudolf mu ako jedinému so svojich bratov dôveroval. V Rudolfovej blízkosti ostával Ernest i po návrate do Viedne. 

Otec využíval jeho služby v politickej oblasti (napr. v roku 1574 predsedal ako zástupca Maximiliána II. a Rudolfa českému snemu). Ako mladší syn však nemal žiaden nárok na nástupníctvo po otcovi a musel preto hľadať uplatnenie inde. Celkom trikrát (v rokoch 1573, 1575 a 1587) sa pokúšal zasadnúť na uprázdnený poľský trón, vždy však bol neúspešný. 

Po Rudolfovom nástupe na čelo habsburskej monarchie pôsobil ako miestodržiteľ v Hornom a Dolnom Rakúsku a po smrti svojho strýka Karola Štajerského v roku 1590 vykonával poručnícku vládu za jeho dosiaľ neplnoletého syna Ferdinanda vo vnútrorakúskych krajinách. 

Vzdelaný a umeniamilovný arcivojvoda sa nikdy neoženil a ostal bez legitímnych potomkov. V roku 1593 ho španielsky kráľ Filip II. menoval miestodržiteľom v Nizozemsku. Ernest pricestoval do Bruselu roku 1594, ale nestačil už splniť nádeje, ktoré do jeho pôsobenia kráľ vkladal. Zomrel po necelom roku pobytu v Bruseli a tam bol i pochovaný.

## Rodokmeň

Kategória:Arcivojvodovia
Kategória:Habsburgovci
Kategória:Regenti
Kategória:Miestodržitelia
Kategória:Osobnosti z Viedne
Kategória:Nositelia Rádu zlatého rúna
Pešia zóna

right|thumb|Hlavné námestie v Bratislave patrí do tzv. tvrdej pešej zóny mesta
right|thumb|Obchodná ulica v Bratislave s električkovou traťou, tzv. mäkká pešia zóna

**Pešia zóna** je obyčajne verejné mestské priestranstvo, napríklad ulica alebo námestie, na ktorom je čiastočne alebo úplne vylúčená, obmedzená alebo zakázaná doprava a povolený je len pohyb chodcov, prípadne cyklistov. Podľa charakteru pešej zóny sa rozlišuje tzv. *tvrdá pešia zóna*, čo je pešia zóna s úplným vylúčením akejkoľvek dopravy vrátane mestskej hromadnej dopravy a automobilov, a tzv. *mäkká pešia zóna*, čo je pešia zóna s obmedzenou dopravou, teda cez ňu môže prechádzať určitý druh mestskej hromadnej dopravy, napríklad ekologická doprava vo forme električiek alebo trolejbusov a obmedzenie pohybu automobilov.

Tvrdá pešia zóna býva obyčajne chránená rôznymi zábranami, ktoré znemožňujú vjazd automobilov, napríklad stĺpikmi alebo tzv. biskupskými klobúkmi. Používa sa aj ochrana formou vysúvacích stĺpov, ktoré slúžia na reguláciu vjazdu automobilov predovšetkým do mäkkej pešej zóny počas zásobovania.

## Iné projekty

Kategória:Ulice
Depo

[náhľad|Rušňové depo s točňou ([Olomouc, Česko)]]

**Depo** je miesto, kde sú deponované (odstavené) koľajové dráhové vozidlá, napríklad železničné vozne a rušne, súpravy metra alebo električky. Taktiež sa v priestoroch depa vykonávajú opravy týchto vozidiel. Zvyčajne sú depá vybavené aj vodnou pumpou a čerpacou stanicou na dopĺňanie paliva. V minulosti boli prítomné aj zásobníky uhlia, oleja alebo dreva na pohon parných lokomotív.

## História
[náhľad|vpravo|Výtopňa so zásobníkom na uhlie ([Nemecko)]]
Počas začiatočných rokov železničnej prepravy neboli depá potrebné (z dôvodu, že na trase bola prítomná zväčša len jedna súprava) alebo ako jednoduché depo slúžila odstavná koľaj, niekedy s pribudovanou jednoduchou konštrukciou so zásobníkom uhlia a vody. Neskôr boli budované železničné depá v tvare poloblúka (tzv. rotunda) s mechanizmom na jednoduchší posun vozidiel (točňou). Rušňové depo sa nazývalo aj výhrevňa, lebo sa v nej pripravovali parné lokomotívy na službu, pred výjazdom z depa.

## Typy depa
Železničné depá sa rozdeľujú podľa typov vozidiel v nich deponovaných.
 

## Pozri aj
* Vozovňa

Kategória:Železnica
MeetYourMakers

**MeetyourMakers**, skrátene **MyM**, je pro-gamingový tím situovaný v *Kodani, v Dánsku*. Bol založený v Marci, 2001 ako Counter-Strike tím. V súčasnosti má tímy pre Warcraft III, Counter-Strike, StarCraft, F.E.A.R., World of Warcraft, World of Tanks a DotA. **MyM** je oficiálnym členom **G7 Teams** od 8. Augusta 2006. 

## Externé odkazy
* Oficiálna stránka

Kategória:Počítačové hry
Milan Lapin

Prof. RNDr. **Milan Lapin** CSc. (* 14. máj 1948, Širkovce, okr. Rimavská Sobota, Slovensko) je významný slovenský klimatológ pracujúci na Fakulte matematiky, fyziky a informatiky Univerzity Komenského.

## Životopis
### Vzdelanie
V rokoch 1963 - 1966 študoval na Gymnáziu v Rimavskej Sobote. Následne pokračoval na Komenského univerzita v Bratislave, kde v roku 1971 dokončil štúdium v odbore odbor: fyzika, špecializácia: meteorológia a klimatológia. Neskôr pokračoval v rokoch 1974 - 1982 v externej ašpirantúre a obhájil titul CSc., (kandidát fyzikálno-matematických vied). Absolvoval aj JASPEX (jazyková špeciálna príprava) na Univerzite Komenského, špecializácia angličtina.

### Kariéra
V rokoch 1971 až 1996 pracoval v Slovenskom hydrometeorologickom ústave v Bratislave.

Bol jedným z iniciátorov Národného klimatického programu Československa (od 1. januára 1991), po rozdelení štátu bol predsedom Národného klimatického programu Slovenska a koordinátorom projektu NKP SR. Do roku 2008 pôsobil ako slovenský zástupca v Medzivládnom paneli o zmene klímy.

Na Fakulte matematiky,fyziky a informatiky Univerzity Komenského pôsobí od roku 1996, v rokoch 1996 až 2002 bol vedúcim Katedry meteorológie a klimatolǵoie. V roku 1999 sa stal docentom a v roku 2005 profesoroom v odbore fyzika.

## Ocenenie
* 8. mája 2022 prevzal od prezidentky Zuzany Čaputovej Rad Ľudovíta Štúra II. triedy Ocenenie mu bolo udelené za „dlhoročnú odbornú a vedeckú činnosť v problematike klimatickej zmeny, ako aj za propagáciu tejto témy v médiách.“

## Referencie

## Iné projekty

Kategória:Osobnosti zo Širkoviec
Kategória:Absolventi Prírodovedeckej fakulty Univerzity Komenského
Kategória:Slovenskí prírodovedci
Kategória:Slovenskí klimatológovia
Kategória:Slovenskí meteorológovia
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Vyučujúci na Fakulte matematiky, fyziky a informatiky Univerzity Komenského v Bratislave
Kategória:Držitelia Radu Ľudovíta Štúra II. triedy
Nore

[náhľad|Nore v [Kilkenny (mesto v Írsku)|Kilkenny]]
**Nore** (angl. *River Nore*, ír. *An Fheoir or Abhainn na Feoire*) je rieka v Írsku, tečúca stredom a juhom ostrova. Je to významný pravostranný prítok Barrow, meria  a je jednou z tzv. *[[The Three Sisters]]*. 

Pramení v grófstve Tipperary na severovýchodných svahoch vrchu Devil's Bit Mountain (), západne od obce Clonakenny. Najprv tečie na severovýchod, nad mestom Castletown sa ohýba a pokračuje na juhovýchod. Južne od obce Old Town sa stáča severojužným smerom, preteká mestom Ballyragget a po sútoku s riečkou Nuenna tečie znovu na juhovýchod mestom Kilkenny. Pod mestom pokračuje prechodne na juh cez obec Bennettsbridge, následne sa prudko ohýba na východ a tečie cez Thomastown. Napokon už tečie juhovýchodným smerom a do Barrow ústi severne od mesta New Ross.

Najvýznamnejšími prítokmi sprava sú: Gully, Erkina, Kings River, Arrigle; zľava: Tonet, Owenbeg, Dinin.

Kategória:Povodie Barrow
Kategória:Rieky v Írsku
Sammallahdenmäki

**Sammallahdenmäki** je pohrebné miesto z doby bronzovej neďaleko fínskeho mestečka Lappi. Vek tunajších mohýl sa odhaduje až na 3 000 rokov. Pôvodne sa Sammallahdenmäki nachádzalo na brehoch Botnického zálivu, ale časom more ustúpilo a dnes je toto miesto vzdialené od mora niekoľko kilometrov. 

Od roku 1999 je pohrebisko súčasťou svetového kultúrneho dedičstva UNESCO. 
thumb|left|Sammallahdenmäki
## Iné projekty

Kategória:Lokality Svetového dedičstva vo Fínsku
Vajnorská ulica

náhľad|Vajnorská ulica
**Vajnorská ulica** je ulica v Bratislave na rozhraní mestských častí Ružinov a Nové Mesto. Je to jeden z hlavných dopravných ťahov vo východnej časti mesta. Začína sa pri Trnavskom mýte, pokračuje pri nákupnom centre Polus City Center pri jazere Kuchajda a končí sa na spojnici s Rožňavskou ulicou. Tvorí podstatnú časť tzv. Vajnorskej radiály. V oblasti od Trnavského mýta k Polusu City Center má veľkú šancu stať sa atraktívnym mestským bulvárom. Pri prvej časti Vajnorskej ulici (Trnavské mýto - Polus City Center) je vhodná lokalita na bývanie.

## Galéria

Obrázok:Vajnorská ul.2.JPG|Trnavské mýto z Vajnorskej ul.
Obrázok:Polus.jpg|Polus City Center, Vajnorská 100
Obrázok:Vajnorská ul.3.JPG|Vajnorská ul. v oblasti vozovne Jurajov dvor
Obrázok:Vajnorská ul.4.JPG|Začiatok Vajnorskej ul. (vpravo) v smere do centra; vľavo Rožňavská ul.


Kategória:Ulice v Novom Meste v Bratislave
Kategória:Lokality prostitúcie
Kategória:Ulice v Ružinove
Katedrála v Roskilde

**Katedrála v Roskilde** () je gotická, z tehál postavená katedrála v meste Roskilde v Dánsku. Nachádza sa na Sjællande, najväčšom ostrove Dánska. Počiatky katedrály siahajú do 12. storočia, kedy začala jej výstavba. 

Katedrála bola prvá gotická sakrálna tehlová stavba v Škandinávii, ktorá inšpirovala výstavbu ďalších sakrálnych gotických stavieb v celej severnej Európe.
  
Koncom stredoveku sa katedrála stala mauzóleum kráľovskej rodiny a od čias Kristiána II. Oldenburga sú v nej pochovaní všetci panovníci dánskej monarchie. 

V roku 1995 sa katedrála stala súčasťou svetového kultúrneho dedičstva UNESCO.

## Iné projekty

## Externé odkazy
* Roskilde Domkirke 

Kategória:Lokality Svetového dedičstva v Dánsku
Kategória:Katedrály v Dánsku
Kategória:Gotické katedrály
Kategória:Gotické stavby v Dánsku
Kategória:Kráľovské pohrebiská
Kategória:Architektúra v 13. storočí
Kategória:Roskilde
Théta Aurigae

**Théta Aurugae** (θ Aur / θ Aurigae) je trojhviezda v súhvezdí Povozník. Jej hlavná zložka spektrálneho typu A sa nazýva **Mahasim**. Pri hlavnej zložke s jasnosťou 2,7 (2,6) magnitúd sa vo vzdialenosti 45“ až 20“ dá ďalekohľadom s minimálne 8 cm objektívom pozorovať sprievodca s jasnosťou 9 magnitúd. Vo vzdialenosti iba 3,0“ (3,6“) možno nájsť tretiu hviezdu s magnitúdou 7,2, (7,1) ktorú nám odhalí aj ďalekohľad s 5 cm objektívom.

## [[Rovníkové súradnice]]
* rektascenzia = 05h 59m 43,3s
* deklinácia = 37° 12' 45"

## Zdroj
* 

Kategória:Trojhviezdy
Kategória:Súhvezdie Povozník
Kategória:Hviezdy typu A
Kategória:Bayerove objekty
Horiaca hviezda

náhľad|Horiaca hviezda

**Horiaca hviezda** alebo **Hmlovina Flamingovej hviezdy** (IC 405) je emisná a zároveň reflexná hmlovina v súhvezdí Povozník. 

Hmlovinu núti k žiareniu horúca modrá hviezda AE Aurigae. Astronómovia predpokladajú, že AE Aurigae je zložka bývalej dvojhviezdy, ktorej spoločníkom bola hviezda mí Columbae. Hmlovina Horiaca hviezda má rôzne odtiene červenej, fialovej až modrej farby a je súčasne emisnou aj reflexnou hmlovinou. Jej zdanlivý priemer je 30,0', skutočný asi 5 svetelných rokov a nachádza sa od nás vo vzdialenosti 1500 svetelných rokov. Nachádza sa na súradniciach rektascenzia = 5h 16´ 45“, deklinácia = +34° 16´ 44“.

## Zdroj
* 

Kategória:Súhvezdie Povozník
Kategória:Emisné hmloviny
Kategória:Reflexné hmloviny
Kategória:Astronomické objekty objavené v roku 1892
0405
3518540
Kategória:Difúzne hmloviny
Röntgenová dvojhviezda

thumb|Umelecká predstava röntgenovej dvojhviezdy zblízka
**Röntgenová dvojhviezda** je tesná dvojhviezda, ktorá vysiela röntgenové žiarenie. Jedna z dvojice röntgenovej dvojhviezdy je malá kompaktná degenerovaná hviezda s obrovskou gravitačnou potenciálnou energiou. Druhá zložka je väčšinou plazmová hviezda, z ktorej uniká plazma. Gravitačný potenciál urýchľuje elektróny a ióny medzi plazmovou a degenerovanou hviezdou, pričom vzniká brzdné žiarenie.


Kategória:Röntgenové zdroje